
ORDIN
pentru aprobarea Regulamentului privind continutul documentatiilor referitoare 
la scoaterea terenurilor din circuitul agricol
 
 
    Avand in vedere dispozitiile titlului IV "Modificarea si completarea Legii nr. 18/1991, cu modificarile si completarile ulterioare" si ale titlului XII "Modificarea si completarea Legii cadastrului si a publicitatii imobiliare nr. 7/1996, cu modificarile si completarile ulterioare" din Legea nr. 247/2005 privind reforma in domeniile proprietatii si justitiei, precum si unele masuri adiacente, ale Legii nr. 50/1991 privind autorizarea executarii lucrarilor de constructii, cu modificarile si completarile ulterioare, si ale Hotararii Guvernului nr. 1.210/2004 privind organizarea si functionarea Agentiei Nationale de Cadastru si Publicitate Imobiliara, cu modificarile si completarile ulterioare, 
    in temeiul prevederilor art. 9 alin. (4) din Ordonanta de urgenta a Guvernului nr. 63/2003 privind organizarea si functionarea Ministerului Administratiei si Internelor, aprobata cu modificari si completari prin Legea nr. 604/2003, cu modificarile si completarile ulterioare, si ale Hotararii Guvernului nr. 155/2005 privind organizarea si functionarea Ministerului Agriculturii, Padurilor si Dezvoltarii Rurale, cu modificarile si completarile ulterioare, 
    ministrul agriculturii, padurilor si dezvoltarii rurale si ministrul administratiei si internelor emit prezentul ordin. 
   Art. 1. - Se aproba Regulamentul privind continutul documentatiilor referitoare la scoaterea terenurilor din circuitul agricol, prevazut in anexa care face parte integranta din prezentul ordin. 
   Art. 2. - Ordinul ministrului administratiei publice si al ministrului agriculturi, alimentatiei si padurilor nr. 5.120/441/2001 pentru aprobarea Regulamentului privind continutul documentatiilor referitoare la scoaterea terenurilor din circuitul agricol, necesare amplasarii obiectivelor de investitii, si a Regulamentului privind continutul documentatiei pentru schimbarea categoriilor de folosinta a terenurilor agricole, publicat in Monitorul Oficial al Romaniei, Partea I, nr. 789 din 12 decembrie 2001, se abroga. 
   Art. 3. - Prezentul ordin se publica in Monitorul Oficial al Romaniei, Partea I. 
    Ministrul agriculturii, padurilor si dezvoltarii rurale,
Ministrul administratiei si internelor,
Gheorghe Flutur Vasile Blaga 
   ANEXA
  
    REGULAMENT
privind continutul documentatiilor referitoare la scoaterea
terenurilor din circuitul agricol 
   CAPITOLUL I
  Conditiile de amplasare a constructiilor si competentele
institutiilor abilitate pentru aprobarea scoaterii terenurilor din
circuitul agricol 
   Art. 1. - (1) Amplasarea constructiilor de orice fel se face conform prevederilor Legii fondului funciar nr. 18/1991, republicata, cu modificarile si completarile ulterioare, pe terenuri situate in intravilanul localitatilor stabilit conform legii; fac exceptie constructiile prevazute la alin. (2) si (3) ale art. 91 din legea mentionata, care pot fi amplasate si pe terenuri situate in extravilanul localitatilor, cu precadere pe cele cu folosinte neagricole sau cu folosinte inferioare si slab productive, cu respectarea prevederilor art. 92 din aceeasi lege. 
   (2) Scoaterea terenurilor din circuitul agricol in conditiile prevazute de art. 92 alin. (1)-(4), (6) si (7) si ale art. 93-103 din Legea nr. 18/1991, republicata, cu modificarile si completarile ulterioare, si ale prevederilor Legii nr. 50/1991 privind autorizarea executarii lucrarilor de constructii, cu modificarile si completarile ulterioare, se face astfel: 
   a) pana la suprafata de 1 ha, scoaterea definitiva sau temporara din circuitul agricol a terenurilor agricole fara lucrari de imbunatatiri funciare, fara plantatii viti-pomicole si de clasa III-V de calitate se aproba prin decizie a directorului executiv al directiei pentru agricultura si dezvoltare rurala pe baza avizului oficiului de cadastru si publicitate imobiliara; 
   b) pentru suprafete de 1-100 ha, scoaterea definitiva sau temporara a terenurilor agricole din circuitul agricol fara lucrari de imbunatatiri funciare, fara plantatii viti-pomicole si de clasa III-V de calitate se aproba de Ministerul Agriculturii, Padurilor si Dezvoltarii Rurale, prin decizie a directorului executiv al directiei pentru agricultura si dezvoltare rurala, pe baza avizului Agentiei Nationale de Cadastru si Publicitate Imobiliara acordat prin oficiul de cadastru si publicitate imobiliara; 
   c) pentru suprafetele de teren ce depasesc 100 ha, aprobarea de scoatere din circuitul agricol se da prin hotarare a Guvernului, cu avizul comun al Ministerului Agriculturii, Padurilor si Dezvoltarii Rurale si al Ministerului Administratiei si Internelor. Achitarea taxelor aferente fondului de ameliorare a fondului funciar se face dupa aprobarea hotararii Guvernului; 
   d) scoaterea definitiva din circuitul agricol a terenurilor din extravilan de clasa I si clasa a II-a de calitate, a celor amenajate cu lucrari de imbunatatiri funciare, precum si a celor plantate cu vii si livezi din extravilan, prin extinderea intravilanului, se face pe baza de studii urbanistice (PUG sau PUZ) propuse de consiliile locale, cu respectarea conditiilor privind continutul documentatiei prevazute la art. 2 alin. (1); aprobarea se da prin ordin al directorului executiv al directiei pentru agricultura si dezvoltare rurala, pe baza avizului oficiului de cadastru si publicitate imobiliara si al Ministerului Agriculturii, Padurilor si Dezvoltarii Rurale, dat, dupa caz, prin Directia consolidarea proprietatii, reforma structurilor de exploatare si conservarea solurilor si/sau prin Directia generala implementarea politici sectoriale si de piata, cu achitarea taxelor prevazute de lege; 
   (3) Scoaterea terenurilor din circuitul agricol se face pe baza unei documentatii intocmite conform prevederilor prezentului regulament. 
   (4) Oficiul de cadastru si publicitate imobiliara elibereaza avizul in maximum 10 zile lucratoare de la primirea documentatiei complete, iar directia pentru agricultura si dezvoltare rurala verifica si aproba documentatia in maximum 10 zile lucratoare de la primirea avizului; nerespectarea acestor termene constituie abatere disciplinara. 
   CAPITOLUL II
  Continutul documentatiei pentru obtinerea aprobarii
de scoatere a terenurilor din circuitul agricol 
   Art. 2. - (1) Documentatia pentru obtinerea aprobarii de scoatere din circuitul agricol a terenurilor situate in extravilan cuprinde: 
   a) cererea pentru aprobarea scoaterii din circuitul agricol, din partea beneficiarului sau a proprietarului, dupa caz; 
   b) extrasul de carte funciara pentru informare si copia actului de proprietate sau a altui act de detinere valabil incheiat (de exemplu: contract de concesiune, arenda, inchiriere), insotit de acordul proprietarului; 
   c) documentatia cadastrala; 
   d) certificatul de urbanism, insotit de planul de situatie si de planul de incadrare in zona; planul de situatie va evindentia suprafata propusa pentru scoaterea din circuitul agricol; 
   e) documentatia pentru incadrarea terenului in clase de calitate; 
   f) expertiza de evaluare a terenurilor efectuata de evaluatori atestati de Ministerul Agriculturii, Padurilor si Dezvoltarii Rurale; 
   g) copii ale documentelor de plata a taxelor de protectie la Fondul de ameliorare a fondului funciar, virate in conturile Ministerului Agriculturii, Padurilor si Dezvoltarii Rurale si Agentiei Nationale de Cadastru si Publicitate Imobiliara; 
   h) avizul de principiu favorabil al consiliului local pentru extinderea intravilanului, in cazul terenurilor prevazute la art. 1 alin. (2) lit. d); 
   i) avizul Administratiei Nationale a Imbunatatirilor Funciare; 
   j) avizul Directiei consolidarea proprietatii, reforma structurilor de exploatare si conservarea solurilor si/sau al Directiei generale implementare politici sectoriale si de piata, dupa caz, in cazul terenurilor prevazute la art. 1 alin. (2) lit. d); 
   k) memoriul tehnic al lucrarii, in care se descrie obiectivul de investitii. 
   (2) Scoaterea temporara din circuitul agricol a terenurilor agricole se poate face pe o perioada de maximum 2 ani, cu plata unei garantii egale cu taxa pentru fondul de ameliorare a fondului funciar. 
   (3) Avizul oficiului de cadastru si publicitate imobiliara se emite prin verificarea documentelor prevazute la alin. (1) lit. a), b), c) si g); directia pentru agricultura si dezvoltare rurala aproba documentatia pe baza avizului oficiului de cadastru si publicitate imobiliara, dupa verificarea actelor prevazute la alin. (1) lit. a), d), e), f), g), h), i), j) si k). 
   (4) Plata taxelor de catre persoanele fizice si juridice solicitante se face in cuantum de 60% in conturile Ministerului Agriculturii, Padurilor si Dezvoltarii Rurale si in cuantum de 40% in conturile Agentiei Nationale de Cadastru si Publicitate Imobiliara, astfel: 
   a) Pentru Ministerul Agriculturii, Padurilor si Dezvoltarii Rurale: 
   - scoaterea definitiva, cont: RO39 TREZ 7005 057X XX00 0354; 
   - scoaterea temporara, cont: RO62 TREZ 7005 066X XX00 0363; 
   b) pentru Agentia Nationala de Cadastru si Publicitate Imobiliara: 
   - scoaterea definitiva, cont: RO12 TREZ 7005 057X XX00 0355; 
   - scoaterea temporara, cont: RO35 TREZ 7005 066X XX00 0364; 
   Art. 3. - (1) Documentatia pentru obtinerea aprobarii de scoatere din circuitul agricol a terenurilor situate in intravilan, aprobata prin PUG si PUZ, cuprinde: 
   a) cererea pentru aprobarea scoaterii din circuitul agricol, din partea beneficiarului sau a proprietarului, dupa caz; 
   b) extrasul de carte funciara pentru informare si copia actului de proprietate sau alt act de detinere valabil incheiat (de exemplu: contract de concesiune, arenda, inchiriere), insotit de acordul proprietarului; 
   c) documentatia cadastrala; 
   d) certificatul de urbanism, insotit de planul de incadrare in zona si de planul de situatie in care se evidentiaza suprafetele solicitate pentru scoaterea din circuitul agricol; 
   e) avizul Administratiei Nationale a Imbunatatirilor Funciare. 
   (2) Avizul Administratiei Nationale a Imbunatatirilor Funciare se elibereaza in termen de 5 zile lucratoare de la depunerea documentatiei complete. 
   (3) Documentatia necesara pentru obtinerea aprobarii de scoatere a terenurilor din circuitul agricol, situate in extravilan si intravilan, de la directia pentru agricultura si dezvoltare rurala se intocmeste in 3 exemplare. 
   (4) Avizul oficiului de cadastru si publicitate imobiliara se emite prin verificarea documentelor prevazute la alin. (1) lit. a), b) si c); directia pentru agricultura si dezvoltare rurala aproba documentatia pe baza avizului oficiului de cadastru si publicitate imobiliara, dupa verificarea actelor prevazute la alin. (1) lit. a), d) si e). 
   CAPITOLUL III
  Dispozitii tranzitorii si finale 
   Art. 4. - (1) Documentatia pentru scoaterea definitiva sau temporara din circuitul agricol a terenurilor destinate construirii, prevazute la art. 1 alin. (2) lit. a) si b), se depune la oficiul de cadastru si publicitate imobiliara, care o avizeaza si o inainteaza spre aprobare directiei pentru agricultura si dezvoltare rurala; directia pentru agricultura si dezvoltare rurala transmite proprietarului/beneficiarului decizia de aprobare. 
   (2) Documentatia pentru scoaterea definitiva sau temporara din circuitul agricol a terenurilor prevazute la art. 1 alin. (2) lit. c) se depune la oficiul de cadastru si publicitate imobiliara, care o avizeaza si o inainteaza spre avizare directiei pentru agricultura si dezvoltare rurala; aceasta transmite avizul comun catre consiliul judetean si prefectura, cu obligatia acestora de a transmite documentatia, impreuna cu proiectul hotararii Guvernului, la Ministerul Agriculturii, Padurilor si Dezvoltarii Rurale si la Ministerul Administratiei si Internelor in vederea promovarii si aprobarii acesteia. 
   (3) Documentatia pentru scoaterea definitiva din circuitul agricol a terenurilor destinate construirii, prevazute la art. 1 alin. (2) lit. d), se depune la oficiul de cadastru si publicitate imobiliara, care o avizeaza si o inainteaza directiei pentru agricultura si dezvoltare rurala in vederea aprobarii prin ordin al directorului executiv, dat cu avizul Ministerului Agriculturii, Padurilor si Dezvoltarii Rurale, dupa caz, prin Directia consolidarea proprietatii, reforma structurilor de exploatare si conservarea solurilor si/sau Directia generala de implementare politici sectoriale si de piata, si transmiterii aprobarii catre beneficiar/proprietar. 
   (4) Pentru reintroducerea terenurilor in circuitul agricol se va elibera un aviz comun de catre directia pentru agricultura si dezvoltare rurala si oficiul de cadastru si publicitate imobiliara, pe baza unei documentatii depuse la oficiul de cadastru si publicitate imobiliara. In cazul terenurilor pentru care s-a eliberat avizul comun de scoatere din circuitul agricol, taxele achitate pentru fondul de ameliorare a fondului funciar nu se restituie. 
   (5) Documentatia va contine: 
   a) cerere cu specificarea suprafetei solicitate pentru introducere in circuitul agricol; 
   b) aprobarea pentru scoaterea din circuitul agricol; 
   c) planul de situatie al intregului imobil, actualizat, pe care se va evidentia atat suprafata scoasa din circuitul agricol, cat si suprafata solicitata pentru reintroducere in circuitul agricol si care va fi vizat spre neschimbare de oficiul de cadastru si publicitate imobiliara; 
   d) extras de carte funciara valabil la data depunerii documentatiei si copia actului de proprietate. 
   Art. 5. - Documentatiile pentru care s-au emis avizele de catre directia pentru agricultura si dezvoltare rurala si oficiul de cadastru si publicitate imobiliara la data intrarii in vigoare a Legii nr. 247/2005 privind reforma in domeniile proprietatii si justitiei, precum si unele masuri adiacente se aproba conform normelor legale in vigoare la data emiterii avizelor. 
   Art. 6. - Tarifele aferente analizei si verificarii documentatiilor de scoatere a terenurilor din circuitul agricol sunt prevazute in anexa care face parte integranta din prezentul regulament. 
   ANEXA
  la regulament 
    TARIFE
aferente analizei si verificarii documentatiilor de scoatere a
terenurilor din circuitul agricol 
	    
───────────────────────────────────────────────────────────────────────────────────────────────────────────
                                                 Suprafata                Valoarea tarifului perceput (RON)
          Denumirea lucrarii             U.M.     - ha -     In sarcina   ─────────────────────────────────
                                                                                Regim           Regim
                                                                               normal        de urgenta*)
───────────────────────────────────────────────────────────────────────────────────────────────────────────
Analiza si verificarea documentatiilor           Sub 1      Oficiului de         250            1.500
de scoatere definitiva sau temporara a                      Cadastru si
terenurilor din circuitul agricol,               1-50       Publicitate
intocmirea si eliberarea de                                 Imobiliara           500            2.000
acorduri-avize pentru scoaterea         Lucrare
definitiva sau temporara a terenului             Peste 50
din circuitul agricol, precum si                                                 700            3.000
analiza si verificarea documentatiilor
de reintroducere in circuitul agricol.
───────────────────────────────────────────────────────────────────────────────────────────────────────────
 


   *) Tariful perceput pentru rezolvarea in regim de urgenta, pentru care s-au stabilit termene conform prevederilor prezentului regulament, presupune eliberarea avizelor in termen de 3 zile lucratoare de la depunerea documentatiei. 
 
